ฝ่ายรายได้ ได้ดำเนินการแก้ไขเปลี่ยนแปลงเจ้าของกรรมสิทธิ์เป็นเจ้าของปัจจุบันเรียบร้อยแล้วค่ะ ส่วนเรื่องตัวเลขไทยในอีเมล์ ที่แจ้งให้ฝ่ายรายได้ทราบ ได้ดำเนินการแก้ไขเรียบร้อยแล้วค่ะ ขอบคุณในข้อเสนอแนะค่ะ
เพิ่งได้รับจดหมายแจ้งเกี่ยวกับกรรมสิทธิ์ที่ดินจากเขตลาดพร้าว ซึ่งแสดงข้อมูลของเจ้าของที่ดินเดิม แต่ที่ดินที่ผมเป็นเจ้าของมาตั้งแต่ปี 2563 และนำสำเนาโฉนดไปยื่นขอทะเบียนบ้านใหม่จากเขตลาดพร้าวตั้งแต่ปี 2563 แล้วครับ จึงอยากให้เขตปรับกระบวนการทำงานเป็น  ระหว่างที่ข้อมูลของเขตยังไม่สามารถเชื่อมต่อกับกรมที่ดินได้นั้น หากมีประชาชนเอาหลักฐานแสดงความเป็นเจ้าของที่ดินมาขอออกทะเบียนบ้านใหม่แล้ว ให้ทำการแก้ไขข้อมูลของทางเขตด้วย เพื่อให้ข้อมูลเป็นปัจจุบัน  ทั้งนี้อยากขอเพิ่มเติมเรื่อง email address ของทางเขตหน่อยนะครับ ผมเข้าใจว่าเอกสารจากราชการจะใช้ตัวเลขแบบเลขไทยครับ แต่ขอความอนุเคราะห์ให้ใส่เลขอารบิกใน email address หน่อยนะครับ เพื่อให้สามารถส่ง email ได้ โดยจากทีัผมเจอปัญหาคือ email ที่ทางเขตให้ใช้ติดต่อ มีเลข 1 ต่อท้าย แต่ในจดหมายใส่มาเป็น ๑ ซึ่งทำให้ส่ง email ไปไม่ถึงผู้รับของทางเขตครับ  ขอบคุณครับ
สิ่งที่เสนอแนะคือการปรับกระบวนการร่วมกับหน่วยงานทะเบียนราษฎร์ของทางเขตครับ โดยให้ทางหน่วยงานทะเบียนราษฎร์ทราบว่าจะต้องทำการแจ้งฝ่ายรายได้ เมื่อมีประชาชนมาขออกทะเบียนบ้านใหม่ และถือหลักฐานการเป็นเจ้าของกรรมสิทธิ์ที่ดิน หรือห้องชุดมาแสดงครับ และหากเป็นไปได้ ควรใช้กระบวนการนี้ไปทุกเขต (ไม่ใช่เฉพาะเขตลาดพร้าว) จนกว่าจะเชื่อมต่อข้อมูลกับกรมที่ดินได้ครับ  ทั้งนี้ผมไม่ได้แจ้งให้ไปเปลี่ยนแปลงชื่อเจ้าของกรรมสิทธิ์ของผมครับ เนื่องจากได้ประสานงานแก้ไขไปแล้วในวันที่ 30 มกราคม ครับ